Meer as helfte van kinders aanlyn geboelieLuidens die studie was meer as die helfte van kinders al die slagoffers van kuberboelies. (Foto: pixabay) Misdadigers gebruik kinders se toenemende aanlyn teenwoordigheid as “wapen” en ŉ opname wys dat kinders toenemend die slagoffer van kuberboewe word. Dít volgens Simon Campbell-Young, medestigter van Digimune, ŉ maatskappy wat spesialiseer in digitale risikobeskerming. Hy sê aanlyn toegang – vir enigiets van aanlyn leer tot sosialisering en oefening – is in die hedendaagse tyd nie meer opsioneel nie maar ŉ noodsaaklikheid, en ŉ digitale teenwoordigheid is ewe belangrik as ŉ gewone een. “Ongelukkig het misdadigers wat geld wil maak en chaos in ons en ons kinders se lewe wil veroorsaak, dit in ŉ wapen verander,” sê hy. ŉ Opname wat Digimune verlede maand onder 200 ouers gedoen het om hul mening en kommer oor aanlyn dreigemente teen kinders te bepaal, dui op kommerwekkende neigings. Die bevindings sluit in dat: Volgens Digimune is die bevindings waarskynlik ŉ onderverteenwoordiging van die werklike situasie – kinders is dikwels onwillig om hul ouers van ŉ kuberaanval te vertel, terwyl kubermisdadigers al hoe meer gesofistikeerd word. Kubermisdadigers gebruik die jongste tegnologie, wag vir presies die regte oomblik om toe te slaan en is baie strategies in hul bedrywighede. Die maatskappy sê die diefstal van persoonlike inligting of die kraak van sosialemediaplatforms is voorbeelde hiervan. Omdat misdadigers hierdie inligting op die duisterweb verkoop, is dit boonop in hul beste belang dat nóg jy nóg jou kind ooit weet die diefstal of gedwonge toegang het wel gebeur. Gevare wat ouers die meeste bekommer: Digimune se opname het bevind die meeste kinders het reeds van ŉ baie jong ouderdom toegang tot aanlyn toestelle – of hulle dit nou met iemand anders deel, of hul eie toestel het. Teen tienjarige ouderdom het sowat ŉ derde (30,5%) van kinders reeds hul eie slimfoon en 41,5% het teen daardie ouderdom toegang tot ŉ gedeelde slimfoon. Campbell-Young sê ouers moet hulself en hul gesinne beskerm deur tegnologie as ŉ vroeë waarskuwingstelsel teen kuberboewe in te span.